钦定古今图书集成/明伦汇编/氏族典/第504卷 > 《廖用贤尚友录》 > 伏胜
## 钦定古今图书集成/明伦汇编/氏族典/第504卷 > 《廖用贤尚友录》 > 伏胜

按《汉书儒林传》：“伏生，济南人，故为秦博士。孝文时，求
治《尚书》者欲召，伏生，时年九十馀，不能行，于是诏太
常掌故晁错往受之。秦时禁书，伏生壁藏之。后兵起
流亡，伏生求其书，亡数十篇，独得二十九篇，以教齐、
鲁之间，教济南张生及欧阳生。伏生孙以治《尚书》，征，
弗能明。”〈注〉张晏云：“生名胜，《伏生碑》云也。”